2019ની લોકસભા ચૂંટણીની સેમિફાઈનલ ગણાતી આ ચૂંટણીમાં જીત બદલ પીએમે પણ પક્ષના કાર્યકર્તાઓને શુભેચ્છા આપી છે. પીએમ મોદીએ ટ્વીટ કર્યું છે કે, ગુજરાત અને હિમાચલના પરિણામ સારા વહીવટ અને વિકાસની રાજનીતિના રાજકારણમાં લોકોને વિશ્વાસ હોવાનું બતાવે છે. પીએમે લખ્યું છે કે, ભાજપમાં વિશ્વાસ મૂકવા બદલ હું ગુજરાત અને હિમાચલના લોકોનો આભારી છું. હું તેમને વિશ્વાસ આપું છું કે, અમે બંને રાજ્યના વિકાસ માટે કોઈ કસર નહીં છોડીએ અને હંમેશા લોકોની સેવા માટે કામ કરતા રહીશું. પીએમે ગુજરાતની જીત પર પ્રતિક્રિયા આપતા લખ્યું છે કે, ‘જીત્યો વિકાસ, જીત્યું ગુજરાત.. જય જય ગરવી ગુજરાત..’